З браслаўскай парафіі паходзіць і другі віцебскі ардынарый біскуп Алег Буткевіч, які атрымаў біскупскае пасвячэнне 18 студзеня 2014 г. У свой час у браслаўскім касцёле Алегу Буткевічу быў удзелены сакрамэнт хросту, тут ён прыняў Першую святую Камунію. У маі 2000 г. новапрэзбітэр Алег Буткевіч цэлебраваў тут прыміцыйную Імшу. 2 лютага 2014 г., у свята Ахвяравання Пана, біскуп адслужыў у родным касцёле першую Імшу ў якасці біскупа.